Diari Oficial de la Generalitat Valenciana


Sumari del DOGV 703, del 16-11-1987 (1987/809955)

ORDRE de 20 d'octubre de 1987, de la Conselleria d'Agricultura i Pesca, per la qual s'aprova el Pla d'Obres i Actuacions de la Zona Desfavorida de la Plana Baixa de Castelló.
------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/10/30/(1)/dof/vci/html**

### Dades del document

Número de DOGV
:   703

Data del DOGV
:   16-11-1987

Secció del DOGV
:   DISPOSICIONS GENERALS

Número del document
:   1987/809955


Data del document
:   30-10-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 20 d'octubre de 1987, de la Conselleria d'Agricultura i Pesca, per la qual s'aprova el Pla d'Obres i Actuacions de la Zona Desfavorida de la Plana Baixa de Castelló.  
El Decret 48/1987, de 13 d'abril, del Consell de la Generalitat Valenciana disposa que la Conselleria d'Agricultura i Pesca durà a terme les obres i actuacions que s'hagen d'escometre a zones desfavorides declarades a la Directriu del Consell 86/466, de 14 de juliol, de la Comunitat Econòmica Europea. Els Municipis de Burriana, Moncófar i Chilches, de la zona de la Plana de Castelló, són inclosos a la llista comunitària de zones agrícoles desfavorides de dita Directriu, per tractar-se d'una zona de superfície reduïda amb limitacions específiques.  
A petició dels Ajuntaments, les Comunitats de Regants i els agricultors de Burriana, Moncófar i Chilches, i per tal de remeiar el problema greu d?escassetat d'aigua per a reg que pateixen dits Municipis i retenir la salinització creixent de les aigües subterrànies i dels sòls agrícoles, els Serveis Territorials de la Conselleria d'Agricultura i Pesca de Castelló, han redactat i sotmeten a l'aprovació de la Conselleria d'Agricultura i Pesca el «Pla d'Obres i Actuacions de la zona desfavorida La Plana Baixa de Castelló» que es refereix a revestiment de llits i sèquies o la substitució d'aquests per conduccions tancades.  
Examinat dit Pla, aquesta Conselleria considera que les obres que s'hi inclouen han estat degudament classificades, segons que determinen l'article 65 de la Llei de Reforma i Desenvolupament Agrari i l'article 2 del Decret 48/1987, del Consell de la Generalitat Valenciana, ja que dites obres en minvar la salinització de les aigües subterrànies i dels sòls agrícoles, contribuiran a mantenir l'actual desenvolupament econòmic i social de la zona, amb els beneficis consegüents per als agricultors afectats.  
En atenció d'aquests motius,  
ORDENE:  
Article primer  
S'aprova el Pla d'Obres i Actuacions de la zona desfavorida La Plana Baixa de Castelló.  
Article segon  
D'acord amb els articles 65 i 70 de la Llei de Reforma i Desenvolupament Agrari, les obres de revestiment de llits i sèquies o la substitució d'aquests per conduccions tancades, queden classificades com a obres complementàries per a la zona en el grup d) de l'article 61 de dita Llei, i s'estableix una subvenció del 30% de l'import i una bestreta del 70% restant, reintegrable en un període de 10 anys.  
Les quantitats anticipades produiran un interés del 4% anual, d'acord amb el que disposa l'article 74 de la Llei de Reforma i Desenvolupament Agrari.  
Article tercer  
La Direcció general de Desenvolupament Agrari dictarà les normes pertinents per a la millor aplicació del que disposa aquesta Disposició.  
DISPOSICIO FINAL  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.  
València, 20 d'octubre de 1987.  
El Conseller d'Agricultura i Pesca,  
LLUIS FONT DE MORA MONTESINOS


Còpia Permalink ELI